CELEX: 32010D0738
Language: sk
Date: 2010-12-02 00:00:00
Title: 2010/738/EÚ: Rozhodnutie Komisie z  2. decembra 2010 , ktorým sa ustanovujú triedy reakcií určitých stavebných výrobkov na oheň, pokiaľ ide o vláknité liate výrobky zo sadrovej malty [oznámené pod číslom K(2010) 392]  Text s významom pre EHP

3.12.2010   
            
            
               SK
            
            
               Úradný vestník Európskej únie
            
            
               L 317/42
            
         ROZHODNUTIE KOMISIE
   z 2. decembra 2010,
   ktorým sa ustanovujú triedy reakcií určitých stavebných výrobkov na oheň, pokiaľ ide o vláknité liate výrobky zo sadrovej malty
   [oznámené pod číslom K(2010) 392]
   (Text s významom pre EHP)
   (2010/738/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky (1), a najmä na jej článok 20 ods. 2 písm. a),
   po porade so Stálym výborom pre stavebníctvo,
   keďže:
   
               (1)
            
            
               V smernici 89/106/EHS sa uvádza, že s cieľom zohľadniť rôzne úrovne ochrany stavebných prác na vnútroštátnej, regionálnej alebo miestnej úrovni môže byť potrebné vytvoriť vo vysvetľujúcich dokumentoch triedy zodpovedajúce vlastnostiam výrobkov z hľadiska každej základnej požiadavky. Tieto dokumenty boli uverejnené ako Oznámenie Komisie k vysvetľujúcim dokumentom smernice 89/106/EHS (2).
            
         
               (2)
            
            
               Pokiaľ ide o základnú požiadavku bezpečnosti v prípade požiaru, vo vysvetľujúcom dokumente č. 2 sa uvádza niekoľko vzájomne súvisiacich opatrení, ktoré spoločne vymedzujú stratégiu požiarnej bezpečnosti, ktorá sa má rôznymi spôsobmi vypracovať v členských štátoch.
            
         
               (3)
            
            
               Vo vysvetľujúcom dokumente č. 2 sa ako jedno z týchto opatrení uvádza obmedzenie vzniku a šírenia požiaru a dymu v danej oblasti obmedzením tých vlastností stavebných výrobkov, ktoré prispievajú k úplnému rozvinutiu požiaru.
            
         
               (4)
            
            
               Stupeň tohto obmedzenia môže byť vyjadrený výlučne prostredníctvom určenia rôznych úrovní reakcie výrobkov na oheň pri ich konečnom použití.
            
         
               (5)
            
            
               Na základe zosúladeného riešenia sa v rozhodnutí Komisie 2000/147/ES z 8. februára 2000, ktorým sa vykonáva smernica Rady 89/106/EHS, pokiaľ ide o klasifikáciu reakcie stavebných výrobkov na oheň (3), prijal systém tried.
            
         
               (6)
            
            
               V prípade vláknitých liatych výrobkov zo sadrovej malty je potrebné použiť klasifikáciu ustanovenú v rozhodnutí 2000/147/ES.
            
         
               (7)
            
            
               Reakcia mnohých stavebných výrobkov a/alebo materiálov na oheň v rámci klasifikácie ustanovenej v rozhodnutí 2000/147/ES je preukázaná a regulačným orgánom v oblasti požiarnej bezpečnosti v členských štátoch dostatočne známa, takže tieto štáty nevyžadujú skúšky danej konkrétnej funkčnej vlastnosti,
            
         PRIJALA TOTO ROZHODNUTIE:
   Článok 1
   Stavebné výrobky a/alebo materiály, ktoré spĺňajú všetky požiadavky z hľadiska funkčnej vlastnosti „reakcia na oheň“ bez nutnosti vykonania ďalších skúšok, sa stanovujú v prílohe.
   Článok 2
   Konkrétne triedy, ktoré sa vzťahujú na rôzne stavebné výrobky a/alebo materiály v rámci klasifikácie podľa reakcie na oheň prijatej v rozhodnutí 2000/147/ES, sa stanovujú v prílohe k tomuto rozhodnutiu.
   Článok 3
   V prípade potreby sa výrobky posudzujú s prihliadnutím na ich konečné použitie.
   Článok 4
   Toto rozhodnutie je určené členským štátom.
   
      V Bruseli 2. decembra 2010
      
         
            Za Komisiu
         
         Antonio TAJANI
         
            podpredseda
         
      
   
   
      (1)  Ú. v. ES L 40, 11.2.1989, s. 12.
   
      (2)  Ú. v. ES C 62, 28.2.1994, s. 1.
   
      (3)  Ú. v. ES L 50, 23.2.2000, s. 14.
   
      PRÍLOHA
      V tabuľke stanovenej v tejto prílohe sa uvádzajú stavebné výrobky a/alebo materiály, ktoré spĺňajú všetky požiadavky z hľadiska funkčnej vlastnosti reakcie na oheň bez nutnosti vykonania skúšok.
      
         Tabuľka
      
      
         Triedy reakcie na oheň pre vláknité liate výrobky zo sadrovej malty, vystužené sisalovými vláknami alebo jutovými vláknami
      
      
                  Výrobok
               
               
                  Informácia o výrobku
               
               
                  Minimálna hustota
                  (kg/m3)
               
               
                  Trieda (1)
                  
               
            
                  Vláknité liate výrobky zo sadrovej malty
               
               
                  výrobok podľa EN 13815 vyrobený liatím sadrovej malty zmiešanej s vodou, vystužený rovnomerne rozptýlenými sisalovými alebo jutovými vláknami v množstve najviac 2,5 hmotnostného percenta
               
               
                  1 000
               
               
                  A1
               
            
         (1)  Triedy, tak ako sú stanovené v tabuľke 1 prílohy k rozhodnutiu 2000/147/ES.